title: A Tanács (EU) 2019/855 végrehajtási rendelete (2019. május 27.) az Iránnal szembeni korlátozó intézkedésekről szóló 267/2012/EU rendelet végrehajtásáról

text:
                  28.5.2019

                  HU

                  Az Európai Unió Hivatalos Lapja

                  L 140/1

         A TANÁCS (EU) 2019/855 VÉGREHAJTÁSI RENDELETE
         (2019. május 27.)
         az Iránnal szembeni korlátozó intézkedésekről szóló 267/2012/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Iránnal szembeni korlátozó intézkedésekről és a 961/2010/EU rendelet hatályon kívül helyezéséről szóló, 2012. március 23-i 267/2012/EU tanácsi rendeletre (1) és különösen annak 46. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2012. március 23-án elfogadta a 267/2012/EU rendeletet.

                     (2)

                     A Tanács a 267/2012/EU rendelet 46. cikke (7) bekezdésének megfelelően felülvizsgálta a jegyzékbe vett személyeknek és szervezeteknek az említett rendelet IX. és XIV. mellékletében foglalt jegyzékét.

                     (3)

                     A Tanács megállapította, hogy a 267/2012/EU rendelet IX. mellékletében foglalt 17 bejegyzést naprakésszé kell tenni.

                     (4)

                     A 267/2012/EU rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 267/2012/EU rendelet IX. melléklete az e rendelet mellékletében foglaltaknak megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 27-én.

                  a Tanács részéről

                  az elnök

               N. HURDUC

            (1)  HL L 88., 2012.3.24., 1. o.

            MELLÉKLET
            A 267/2012/EU rendelet IX. melléklete a következőképpen módosul:

                        1.

                        Az „I. A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató személyek és szervezetek” cím alatt az „A. Személyek” alcímben szereplő jegyzékben foglalt megfelelő bejegyzések helyébe a következő bejegyzések lépnek:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „14.

                                    Mohammad NADERI dandártábornok

                                    Az Iran Aviation Industries Organisation (IAIO) vezetője. Az iráni Aerospace Industries Organisation (AIO) volt vezetője. Az AIO érzékeny iráni programokban vesz részt.

                                    2008.6.23.

                                    23.

                                    Davoud BABAEI

                                    A védelemért és a fegyveres erők logisztikai támogatásáért felelős minisztérium alá tartozó, és az ENSZ által jegyzékbe vett Mohsen Fakhrizadeh-Mahabadi vezette kutatóintézetnek, a védelmi célú innováció és kutatás szervezetének (SPND) jelenlegi biztonsági vezetője. A NAÜ-t aggodalommal tölti el Irán nukleáris programjának esetleges katonai dimenziója, amellyel kapcsolatban Irán elutasítja az együttműködést, és amelyhez az ügynökség szerint köze lehet az SPND-nek. Biztonsági vezetőként Babei is felelős azért, hogy nem bocsátottak rendelkezésre információkat, pl. a NAÜ számára.

                                    2011.12.1.

                                    25.

                                    Sayed Shamsuddin BORBORUDI
                                    más néven: Seyed Shamseddin BORBOROUDI

                                    Születési idő: 1969. szeptember 21.

                                    Az ENSZ által jegyzékbe vett Iráni Atomenergia-szervezet vezetőhelyettese, ahol is az ENSZ által jegyzékbe vett Feridun Abbasi Davani beosztottja. Legalább 2002 óta részt vesz Irán nukleáris programjában, korábban többek között az AMAD beszerzési és logisztikai vezetője volt, és ő felelt azért, hogy fedőcégeken, például a Kimia Madanon keresztül berendezéseket és alapanyagokat szerezzenek be Irán nukleárisfegyver-programjához.

                                    2011.12.1.

                                    27.

                                    Kamran DANESHJOO (más néven: DANESHJOU)

                                    Korábbi tudományügyi, kutatási és technológiaügyi miniszter. Támogatást nyújtott Irán proliferációs veszéllyel járó nukleáris tevékenységeihez.

                                    2011.12.1.”

                        2.

                        Az „I. A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató személyek és szervezetek” cím alatt a „B. Szervezetek” alcímben szereplő jegyzékben foglalt megfelelő bejegyzések helyébe a következő bejegyzések lépnek:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „12.

                                    Fajr Aviation Composite Industries

                                    Mehrabad Airport, PO Box 13445-885, Tehran, Iran

                                    Az IAIO leányvállalata a MODAFL-en belül, amelyek közül az EU mindkettőt jegyzékbe vette; elsősorban kompozit anyagokat gyárt a repülőgépipar számára.

                                    2010.7.26.

                                    95.

                                    Samen Industries

                                    2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225

                                    Az ENSZ által jegyzékbe vett Khorasan Metallurgy Industries – az Ammunition Industries Group (AMIG) egyik leányvállalata – fedőneve.

                                    2011.12.1.

                                    153.

                                    Organisation of Defensive Innovation and Research (SPND)

                                    Az Organisation of Defensive Innovation and Research (SPND, a védelmi célú innováció és kutatás szervezete) közvetlenül támogatja Irán proliferációs veszéllyel járó nukleáris tevékenységeit. A NAÜ-t aggodalommal tölti el Irán nukleáris programjának esetleges katonai dimenziója, amelyhez az ügynökség szerint köze lehet az SPND-nek. Az SPDN-t az ENSZ által jegyzékbe vett Mohsen Fakhrizadeh-Mahabadi vezeti, és az a Ministry of Defence and Armed Forces Logistics (MODAFL, a védelemért és a fegyveres erők logisztikai támogatásáért felelős minisztérium) részét képezi.

                                    2012.12.22.”

                        3.

                        A II. cím alatt az „A. Személyek” alcímben szereplő jegyzékben foglalt megfelelő bejegyzések helyébe a következő bejegyzések lépnek:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „1.

                                    Javad DARVISH-VAND dandártábornok, Iszlám Forradalmi Gárda

                                    Korábban a MODAFL miniszterhelyettese és főellenőre.

                                    2008.6.23.

                                    3.

                                    Parviz FATAH

                                    Született 1961-ben

                                    Az Iszlám Forradalmi Gárda tagja. Korábbi energetikai miniszter.

                                    2010.7.26.

                                    4.

                                    Seyyed Mahdi FARAHI dandártábornok, Iszlám Forradalmi Gárda

                                    Az iráni Aerospace Industries Organisation (AIO) volt vezetője és az ENSZ által jegyzékbe vett Defence Industries Organisation (DIO, védelmi iparágak szervezete) volt ügyvezető igazgatója. Az Iszlám Forradalmi Gárda tagja és miniszterhelyettes a védelemért és a fegyveres erők logisztikai támogatásáért felelős iráni minisztériumban (MODAFL).

                                    2008.6.23.

                                    5.

                                    Ali HOSEYNITASH dandártábornok, Iszlám Forradalmi Gárda

                                    Az Iszlám Forradalmi Gárda tagja. A Legfelsőbb Nemzeti Biztonsági Tanács tagja, részt vesz a nukleáris kérdésekkel kapcsolatos politika alakításában.

                                    2008.6.23.

                                    12.

                                    Ali SHAMSHIRI dandártábornok, Iszlám Forradalmi Gárda

                                    Az Iszlám Forradalmi Gárda tagja. Vezető beosztásokat töltött be a MODAFL-ben.

                                    2008.6.23.

                                    13.

                                    Ahmad VAHIDI dandártábornok, Iszlám Forradalmi Gárda

                                    A MODAFL korábbi minisztere.

                                    2008.6.23.

                                    15.

                                    Abolghassem Mozaffari SHAMS

                                    A Khatam Al-Anbia Construction Headquarters volt vezetője.

                                    2011.12.1.”

                        4.

                        A II. cím alatt a „B. Szervezetek” alcímben szereplő jegyzékben foglalt megfelelő bejegyzés helyébe a következő bejegyzés lép:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „11.

                                    Behnam Sahriyari Trading Company

                                    Levelezési cím: Ziba Building, 10th Floor, Northern Sohrevardi Street, Tehran, Iran

                                    Az Iszlám Forradalmi Gárda nevében fegyverek szállításában működött közre.

                                    2012.1.23.”

                        5.

                        Az „I. A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató személyek és szervezetek” cím alatt a „B. Szervezetek” alcímben a szöveg a következő bejegyzéssel egészül ki:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „20.

                                                b)

                                                Iran Communications Industries (ICI)

                                    PO Box 19295-4731, Pasdaran Avenue, Tehran, Iran; alternatív cím: PO Box 19575-131, 34 Apadana Avenue, Tehran, Iran; alternatív cím: Shahid Langary Street, Nobonyad Square Ave, Pasdaran, Tehran

                                    Az Iran Communications Industries az (EU által jegyzékbe vett) Iran Electronics Industries leányvállalata, és különböző termékeket gyárt, többek között az alábbi területeken: kommunikációs rendszerek, repülőelektronika, optikai és elektrooptikai eszközök, mikroelektronika, információs technológia, teszt- és mérés, telekommunikációs biztonság, elektronikus hadviselés, radarcsövek gyártása és felújítása, rakétavetők.

                                    2010.7.26.”

                        6.

                        Az „I. A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató személyek és szervezetek” cím alatt a „B. Szervezetek” alcímben a következő bejegyzés törlésre kerül a szövegből:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „19.

                                    Iran Communications Industries (ICI)

                                    PO Box 19295-4731, Pasdaran Avenue, Tehran, Iran; alternatív cím: PO Box 19575-131, 34 Apadana Avenue, Tehran, Iran; alternatív cím: Shahid Langary Street, Nobonyad Square Ave, Pasdaran, Tehran

                                    Az Iran Communications Industries az Iran Electronics Industries (ld. a 20. pontot) leányvállalata, és különböző termékeket gyárt, többek között az alábbi területeken: kommunikációs rendszerek, repülőelektronika, optikai és elektrooptikai eszközök, mikroelektronika, információs technológia, teszt- és mérés, telekommunikációs biztonság, elektronikus hadviselés, radarcsövek gyártása és felújítása, rakétavetők. E termékek felhasználhatók az 1737. sz. ENSZ BT-határozat által szankcionált programokban.

                                    2010.7.26.”

                        7.

                        A II. cím alatt a „B. Szervezetek” alcímben a szöveg a következő bejegyzéssel egészül ki:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „12.

                                    Etemad Amin Invest Co Mobin

                                    Pasadaran Av. Tehran, Iran

                                    Az Iszlám Forradalmi Gárda tulajdonában vagy ellenőrzése alatt álló vállalat, amely részt vesz a rezsim stratégiai érdekeinek finanszírozásában.

                                    2010.7.26.”

                        8.

                        Az „I. A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató személyek és szervezetek” cím alatt a „B. Szervezetek” alcímben a következő bejegyzés törlésre kerül a szövegből:

                                    Név

                                    Azonosító adatok

                                    Indoklás

                                    A jegyzékbevétel dátuma

                                    „10.

                                    Etemad Amin Invest Co Mobin

                                    Pasadaran Av. Tehran, Iran

                                    A Naftarhoz és a Bonyad-e Mostazafanhoz közel álló Etemad Amin Invest Co Mobin részt vesz a rezsim és az Iránban működő „állam az államban” stratégiai érdekeinek finanszírozásában.

                                    2010.7.26.”


title: A Bizottság (EU) 2019/857 végrehajtási rendelete (2019. május 27.) a Saccharomyces cerevisiae CNCM I-1077 tejelő juhok és tejelő kecskék takarmány-adalékanyagaként való engedélyezésének megújításáról (az engedély jogosultja a Lallemand SAS által képviselt Danstar Ferment AG), valamint a 226/2007/EK rendelet hatályon kívül helyezéséről (EGT-vonatkozású szöveg.)

text:
                  28.5.2019

                  HU

                  Az Európai Unió Hivatalos Lapja

                  L 140/18

         A BIZOTTSÁG (EU) 2019/857 VÉGREHAJTÁSI RENDELETE
         (2019. május 27.)
         a Saccharomyces cerevisiae CNCM I-1077 tejelő juhok és tejelő kecskék takarmány-adalékanyagaként való engedélyezésének megújításáról (az engedély jogosultja a Lallemand SAS által képviselt Danstar Ferment AG), valamint a 226/2007/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.

                     (2)

                     A 226/2007/EK bizottsági rendelet (2) 10 évre engedélyezte a Saccharomyces cerevisiae CNCM I-1077 tejelő kecskék és tejelő juhok takarmány-adalékanyagaként való alkalmazását.

                     (3)

                     Az 1831/2003/EK rendelet 14. cikkének megfelelően az említett engedély jogosultja kérelmet nyújtott be a Saccharomyces cerevisiae CNCM I-1077 tejelő kecskék és tejelő juhok takarmány-adalékanyagaként való engedélyezésének megújítására, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. július 5-i véleményében (3) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek.

                     (5)

                     A Saccharomyces cerevisiae CNCM I-1077 értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.

                     (6)

                     A Saccharomyces cerevisiae CNCM I-1077 takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében a 226/2007/EK rendeletet hatályon kívül kell helyezni.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.

            2. cikk
            A 226/2007/EK rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 27-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság 226/2007/EK rendelete (2007. március 1.) a Saccharomyces cerevisiae CNCM I-1077 (Levucell SC20 és Levucell SC10 ME) takarmány-adalékanyagként való engedélyezéséről (HL L 64., 2007.3.2., 26. o.).

            (3)  EFSA Journal 2018; 16(7):5385.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1711

                        A Lallemand SAS által képviselt Danstar Ferment AG

                           Saccharomyces cerevisiae CNCM I-1077

                           Az adalékanyag összetétele

                           Saccharomyces cerevisiae CNCM I-1077 készítmény, legalább a következő koncentrációval:

                                    —

                                    1 × 1010 CFU/g adalékanyag (bevonattal ellátott formában)

                                    —

                                    2 × 1010 CFU/g adalékanyag (bevonat nélküli formában)

                           A hatóanyag jellemzése

                        Életképes, szárított Saccharomyces cerevisiae CNCM I-1077 sejtek

                           Analitikai módszer
                            (1)

                        Számlálás: lemezöntéses módszer élesztőkivonat-dextróz-klóramfenikol agarral (EN15789:2009)
                        Azonosítás: polimeráz láncreakció (PCR) módszer CEN/TS 15790:2008

                        Tejelő kecskék

                        —

                        5 × 108

                        —

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    A takarmány-adalékanyag címkéjén fel kell tüntetni a következőt: „Ajánlott adag tejelő kecskék és tejelő juhok esetében: 4 × 109 CFU/állat/nap”

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel és védőmaszkkal kell használni.

                        2029. június 17.

                        Tejelő juhok

                        1,2 × 109

               (1)  Az analitikai módszerek részletes leírása a takarmány-adalékanyagok vizsgálatára létrehozott európai uniós referencialaboratórium honlapján található: https://ec.europa.eu/jrc/en/eurl/feed-additives/evaluation-reports